นำร่องท่องเที่ยวตลาดต้องชมและหมู่บ้านทำมาค้าขาย กระตุ้นเศรษฐกิจฐานราก ตลาดต้องชมริมโขงเชียงคาน
นายวัฒนศักย์ เสือเอี่ยม อธิบดีกรมการค้าภายใน เปิดเผยว่า กรมการค้าภายใน ร่วมกับจังหวัดเลย จัดกิจกรรมส่งเสริมการขาย ภายในถนนคนเดิน “ตลาดต้องชมริมโขงเชียงคาน” โดยภายในงานมีกิจกรรมมอบป้ายให้ร้านค้า ข้อความ“กลับมาเถิดเชียงคาน #เชียงคานยังหวานอยู่” เพื่อสื่อถึงอัตลักณ์ของชุมชนและช่วยกระตุ้นการท่องเที่ยวในตลาดต้องชมริมโขงเชียงคาน จังหวัดเลย และกิจกรรมส่งเสริมการขายสินค้าชุมชน จากตลาดต้องชมและหมู่บ้านทำมาค้าขาย พร้อมทั้งประชาสัมพันธ์บนสื่อออนไลน์ (ไลฟ์สด) "ตลาดต้องชม” เป็นตลาดในความส่งเสริมของกรมการค้าภายใน โดยมุ่งเน้นการกระตุ้นเศรษฐกิจฐานรากและการเชื่อมโยงการท่องเที่ยว ควบคู่กับนโยบายของรัฐบาลในการเปิดประเทศ ส่งผลให้เกิดความยั่งยืนของเศรษฐกิจฐานรากและสร้างรายได้ให้กับชุมชน กรมฯ ได้ให้ความสำคัญและเล็งเห็นศักยภาพของวิถีชีวิตชุมชน ของตลาดต้องชมริมโขงเชียงคาน อันเป็นเอกลักษณ์พาณิชย์ อัตลักษณ์ของชุมชน ของอำเภอเชียงคาน จังหวัดเลย ซึ่งเป็นที่นิยมของนักท่องเที่ยว จึงได้เข้ามาช่วยส่งเสริมกระตุ้นเศรษฐกิจฐานรากให้มีการจับจ่ายใช้สอยเพิ่มมากขึ้นสำหรับจุดเด่นของตลาดต้องชมริมโขงเชียงคาน เป็นแหล่งท่องเที่ยวที่ได้รับความนิยมของจังหวัดเลย โดยมีบรรยากาศของบ้านเรือนไม้เก่า มีสินค้าวางขายสองข้างทางจำนวนมาก เช่น ผ้าไททรงดำ ผ้าฝ้ายทอมือ ข้าวจี่ กุ้ง(แม่น้ำโขง)เสียบไม้ เมี่ยงคำ เป็นต้น อีกทั้งมีวัฒนธรรมพื้นเมืองที่สื่อให้เห็นถึงเอกลักษณ์พาณิชย์ อัตลักษณ์ของชุมชน ตลอดถนนคนเดินอธิบดีกรมการค้าภายใน กล่าวเพิ่มเติมว่า กรมฯ จะจัดกิจกรรมในลักษณะนี้ตลอดเดือนพฤศจิกายนและธันวาคม 2564 ซึ่งเป็นช่วงที่รัฐบาลเปิดประเทศต้อนรับนักท่องเที่ยวทั้งชาวไทยและต่างประเทศ โดยมีจังหวัดนำร่อง จำนวน 33 จังหวัด มากกว่า 90 ตลาด คาดว่าจะส่งผลให้เกิดการกระตุ้นเศรษฐกิจมากกว่า 100 ล้านบาท